Gooi SA uit Superrugby, eis Aussie-spelers | Maroela Media
Gooi SA uit Superrugby, eis Aussie-spelers
'n Eis dat Suid-Afrika uit die Superrugbyreeks gegooi moet word, gepaard met 'n dreigement as dit nie gebeur nie, is Sondag deur die grootbaas van die Australiese Rugbyspelersvereniging (Rupa) tot Nieu-Seeland gerig.
Dit is vervat in 'n artikel deur die hoof- uitvoerende beampte van Rupa, Ross Xenos, op die webwerf Stuff.co.nz.
Komende van 'n land wat net een span in die kwarteindronde kon kry, en niks verder kon vorder nie, klink dit nogal na 'n mondvol.
"… en," dreig hy die Kiwi's, "as julle nie van die gedagte hou nie, en julle wil nie 'n Australasiese reeks hê nie? As Suid-Afrika meer vir julle as jul Tasman[see]-bure beteken? Dan, as dit bloot van die spelers se beskouing afhang, geniet dit om oor ons te vlieg, onderwyl ons 'n tuisreeks bou wat met Engeland en Frankryk s'n kers vashou."
Dit klink alte veel na 'n kwessie van 'n benoude kat wat benoude spronge maak, en moet gesien word in die lig van die dilemma wat spruit uit die vermindering van die Australiese Superrugbyfranchise'e, juis vanweë 'n gebrek aan spelersdiepte.
Rupa haak vas by die werkgeleenthede vir beroepspelers wat verlore gaan, en wil nie erken dat Australië te min spelers van Superrugbygehalte het nie.
Die Australiese Rugbyunie (ARU) moet van óf die Western Force, óf die Melbourne Rebels ontslae raak, en eersgenoemde het hom reeds op sy bestaande kontrak beroep om sy plek in die reeks te beskerm.
Xenos sê ondersteuners vra elite-sportreekse met integriteit, wat betekenisvol en konsekwent is, en wat geredelik en maklik verteer kan word.
Hy glo 'n reeks wat Australië, Nieu-Seeland, Japan en die Stille Oseaan-eilande omvat, voldoen aan al dié vereistes.
Xenos reken dat die SA Rugbyunie (Saru) met die Cheetahs en Kings se verwagte deelname aan die Pro12-reeks 'n vlieër oplaat om met al sy spanne "ewigdurend" by die Europese reekse betrokke te raak.
Lions se welslae móét na Bokke oorspoel
Namibië beklink Goue Afrikabeker en RWB-plek
Suur druiwe,hulle rugby en krieket,is lankal nie meer,op.mededingende vlak,met die res van die suidelike halfrond se spanne nie.
Ag asseblief…..Suid Afrikaners bly maar n dreigement vir julle. Julle klink maar n bietjie bang en verstote. Shame.
Maak sin, maar egter gehoop dit gaan eerder oor SARU se rassistiese-agenda en voorkeure aan sekere etniese-groepe. Iets wat blatant hul eie grondwet, asook dié van Wêreld Rugby, verkrag.
Ek hoop jy is reg JT want dan stem ek saam !
Hier is 'n berig wat in April vanjaar gepubliseer is op IOL en wat weergee dat NZ verkies om SA in Superrugby te hou:
http://www.iol.co.za/sport/rugby/super-rugby/new-zealand-rejects-australian-plan-to-oust-sa-from-super-rugby-8621074